ร้านนี้เป็นร้านอาหาร และเบเกอรี่จากโรงแรมดังในย่านสถานีรถไฟ ร้านนี้อยู่บริเวณชั้นใต้ดิน ศูนย์อาหารห้างเมญ่า ใกล้กับลิฟท์ (ข้างทางออกที่จอดรถด้านร้านนายอินทร์ มีที่นั่งบรรยากาศสบายๆด้วยนะคะ

ด้วยแบรนด์"ศิริปันนา" น่าจะการันตีความอร่อยได้ Gust Cake เป็นร้านสาขานะคะ เดิมเป็นร้านเค้กของโรงแรมศิริปันนา มาเพิ่มที่นี่กับเซ็นทรัลเฟสติวัลเชียงใหม่ (มีเฉพาะเค้กกับไอศครีม) สำหรับสาขานี้ เมนูนอกจากเค้กและไอศครีมแล้ว มีบริการอาหารญี่ปุ่นแบบจานเดียวประเภทข้าวหน้าต่างๆ และกลุ่มขนมอบอื่นๆ ด้วยนะคะ

สำหรับเค้ก เค้าขึ้นชื่อหลายอย่าง วันนี้ไม่ได้นั่งทานค่ะ คือกลับบ้านและฝากคนอื่นๆ จัดไป 5 ชิ้น มีแมงโก้มูสเค้ก เค้กโอเปร่า แบล็กฟอเรส ราสเบอรี่ชีสเค้ก และช็อคบราวนี่เค้ก เค้กที่นี่อร่อยค่ะ โดยเฉพาะครีม เนื้อเนียนมาก มีรสเค็มนิดๆ ทำให้ไม่เลี่ยน ชอบเป็นพิเศษคือแมงโก้มูสเค้ก กับเค้กโอเปร่า อร่อยถูกใจจริงๆค่ะ ไม่เสียชื่อเค้กโรงแรมดังจริงๆ (ที่นี่ขนมและอาหารเค้าดังอยู่แล้ว)

ส่วนที่ว่ามีอาหารจานเดียว เป็นเมนูข้าวหน้าต่างๆค่ะ เช่น ข้าวหน้าแกงกะหรี่ ข้าวหน้าเนื้อตุ๋น ข้าวหน้าเทมปูระ ข้าวหน้าหมูชุบเกล็ดขนมปังทอด และกลุ่มสลัด ไส้กรอก แซนวิชต่างๆ เช่นเดียวกับที่ห้องอาหารสลีบันยัน โรงแรมศิริปันนา วิลล่า รีสอร์ท แอนด์ สปา เชียงใหม่เลยค่ะ ตอนนี้เมนูข้าวเค้ามีโปรโมชั่น สั่งเมนูไหนก้อได้(ใน 5 เมนูข้าว) ราคา 399 เฉพาะเนื้อตุ๋น 499 เสิร์ฟมาในจาน(ยักษ์) ขนาด 15 นิ้ว ทานกี่คนก้อได้ ถ้าทานหมดจานใน 1 ชั่วโมง ทานฟรีค่ะ(มีภาพประกอบขนาดจาน) และจากสถิติ ยังไม่มีใครทำสำเร็จ มาลองกันนะคะ สำหรับคนชอบทาน

สำหรับเค้กเค้ามีโปรโมชั่น ซื้อ 4 ฟรีอีก 1 (รวมเป็น 5) ซึ่งเราก้อจัดกันมา ราคาเค้กถูกมากด้วยค่ะ ชิ้นละ 55 บาท ทั้งหมดที่ซื้อ 220 บาทเท่านั้น โปรนี้เค้ามีอยู่เรื่อยๆนะคะ ยังไม่มีกำหนดหมดเขต น้องๆพนักงานที่นี่น่ารักค่ะ ยิ้มแย้มแจ่มใส และสามารถอธิบายรายละเอียดโปรได้คล่องแคล่ว เชียร์ลูกค้าได้ดีทีเดียวค่ะ